نووسینگەی پشتەوە

نووسینگەی پشتەوە لە زۆربەی کۆمپانیاکاندا ئەو شوێنەیە کە کاری پشتگیری بۆ نووسینگەی پێشەوەی تێدا دەکرێت. ئۆفیسی پێشەوە «ڕووی» کۆمپانیایە و ھەموو ئەو سەرچاوانەی کۆمپانیایە کە بەکاردەھێنرێن بۆ فرۆشتن و کارلێککردن لەگەڵ کڕیار و موشتەرییەکان. ئۆفیسی پشتەوە ھەموو ئەو سەرچاوانەی کۆمپانیایە کە تەرخانکراون بۆ بەرھەمھێنانی بەرھەم یان خزمەتگوزاری وەک داخڵکردنی داتا، مووچە، ژمێریاری و ھەموو ئەو کارانەی تر کە کڕیارەکان نایبینن، وەک کارگێڕی یان لۆجیستیک. بە شێوەیەکی گشتی، کاری ئۆفیسی پشتەوە ئەو ڕۆڵانە لەخۆدەگرێت کە کاریگەرییان لەسەر لایەنی تێچووەکانی ڕاپۆرتی بازرگانی کۆمپانیا ھەیە و کاری ئۆفیسی پێشەوە ئەو ڕۆڵانە لەخۆدەگرێت کە کاریگەرییان لەسەر لایەنی داھاتی ڕاپۆرتی بازرگانی کۆمپانیا ھەیە.

ھەرچەندە کارەکانی ئۆفیسی پشتەوە دەگمەن بەرچاو دەکەون، بەڵام بەشدارێکی سەرەکین لە سەرکەوتنی کۆمپانیادا. دەکرێت فەرمانەکانی وەک ژمێریاری، پلاندانان، بەڕێوەبردنی کۆگا، بەڕێوەبردنی زنجیرەی دابینکردن، سەرچاوە مرۆیییەکان و لۆجیستیک لەخۆبگرێت.

ئۆفیسی پشتەوە زۆرجار لە شوێنێکی جیاواز لە بارەگای سەرەکی کۆمپانیا دادەنرێن. زۆربەیان لە ناوچە و وڵاتانێکدان کە کرێی کەمتر و تێچووی کارکردنی کەمتریان ھەیە. ھەندێک پارکی ئۆفیس، ئۆفیسی پشتەوە دابین دەکەن بۆ ئەو کرێچیانەی کە ئۆفیسی پێشەوەیان لە گەڕەکی گرانتردایە. فەرمانەکانی ئۆفیسی پشتەوە دەکرێت بدرێت بە ڕاوێژکار و بەڵێندەر، لەوانەش ئەوانەی لە وڵاتانی تردان.

 سەرچاوەکان 

پۆل:زاراوەکانی کاسبی